Durant l'any 2016, el Memorial Democràtic ha produït quatre exposicions:
"Franco, neutral?", "Nens de la Guerra, expliquen la seva vida, expliquen la teva història", "Records desplaçatas" i "Montserrat Roig, cronista d'un temps i d'un país".
L'exposició "Franco, neutral?" ens proposa que reflexionem sobre la suposada neutralitat del règim franquista en el context europeu de la primera meitat del segle XX a través d'imatges, mapes, llibres i publicacions.
Va ser neutral l'Espanya franquista durant la Segona Mundial?
Encara és habitual veure mapes d'Europa dels anys de la Segona Guerra Mundial on apareix l'Estat espanyol amb un color que l'identifica com a país neutral.
També és usual llegir, veure documentals o escoltar especialistes que parlen de l'Espanya de Franco reforçant aquesta idea.
Sens dubte, la creença que, gràcies a Franco, Espanya no va entrar en el conflicte encara és molt estesa avui dia.
Però la historiografia ha demostrat que aquesta neutralitat, de fet, mai no va existir.
La inauguració va tenir lloc el dimecres 30 de març i va ser presidida per l'Hble.
Raül Romeva, conseller d'Afers i Relacions Institucionals i Exteriors i Transparència.
Va estar acompanyat per Plàcid Garcia-Planas, director del Memorial Democràtic, i per Joan Maria Thomàs, comissari de l'epxosició, investigador de la Institució Catalana
de Recerca i Estudis Avançats (ICREA) i professor d'Història Contemporània a la Universitat Rovira i Virgili.
L'exposició es va poder visitar fins al 23 de desembre.
Com a activitat paral·lela a l'exposició, el 31 de març a la seu de la institució, es va presentar el llibre La Legión Cóndor.
A l'acte va intervenir Ton Barnils, editor del llibre, Josep Lluís Martín Ramos, historiador i responsable de la introducció del llibre, i Jordi Barra, autor i cartògraf del llibre.
Paral·lelament, també s'ha pogut veure l'exposició "Nens de la Guerra, expliquen la seva vida, expliquen la teva història", a càrrec del comissari Juan Barceló, i co-produïda per l'Arxiu Nacional de Catalunya i l'Associació Guerra i Exili (AGE).
És una exposició on ens parla de la trajectòria dels gairebé 3.000 nens i nenes espanyols que, els primers mesos de 1937, van ser evacuats a la Unió Soviètica per protegir-los de la guerra d'Espanya.
L'exposició ens parla en primera persona a partir de cartes, dibuixos, escrits biogràfics i fotografies realitzades pels protagonistes, i conté un relat molt viu de les peripècies viscudes per aquests nens i nenes.
El mes d'octubre es va inaugurar l'exposició "Records desplaçats" a la seu del Memorial Democràtic.
Es tracta d'una exposició a càrrec de Ricard Martínez, de l'Associació Arqueologia del Punt de Vista que, mitjançant la tècnica de la refotografia, ens mostra la Barcelona de la postguerra i els refugiats.
Per últim, amb motiu del 25è aniversari de la mort de Montserrat Roig, el Memorial Democràtic, amb la col·laboració de l'Associació de Dones Periodistes i del Col·legi de Periodistes, ha produït una exposició ( "Montserrat Roig, cronista d'un temps i d'un país" ) que repassa la
trajectòria de l'escriptora i, en especial, del paper que va tenir en la recuperació de la memòria dels catalans i catalanes deportats als camps nazis.
El Memorial Democràtic ha acollit, del 19 de febrer al 9 de març, l'exposició "Voluntariat per la pau, memòria i present".
questa mostra explica, amb fotografies i textos, la historia del Servei Civil Internacional des de la seva fundació, a la I Guerra Mundial i fins als nostres dies.
L'exposició ha estat produïda pel Servei Civil Internacional de Catalunya.
La inauguració va tenir lloc divendres 19 de febrer, amb una visita guiada a càrrec de Gianni Orsini.
Prèviament, hi va haver una taula rodona sobre memòria, pau i drets humans, amb la participació de Jordi Palou-Loverdos, director del Memorial Democràtic.
Pel que fa a les exposicions itinerants, el Memorial Democràtic ha disposat d'un catàleg format per sis exposicions que han itinerat per diversos municipis de Catalunya:
"Vencedors i vençuts" (dues còpies)
"La lluita per l'oportunitat de viure"
"Cinema en temps de guerra, exili i repressió"
"Catalunya en transició 1971-1980"
75è aniversari dels bombardeigs a la població i civil i les infraestructures catalanes" (2 còpies)
La lluita per la democràcia a Catalunya 1939-1975"
'La lluita per l'oportunitat de viure'
'Cinema en temps de guerra, exili i repressió'
75è aniversari del bombardeig a la població civil i les infraestructures catalanes' (2 còpies)
'Catalunya en transició 1971-1980'
La lluita per la democràcia a Catalunya 1939-1975'